cyanic-selkie/wikianc huggingface dataset:
Պրուվիլ
Տնտեսություն
2010 թվականին ուներ 183 աշխատունակ (15-64 տարեկան) բնակիչ, որոնցից ակտիվ էին 137-ը, իսկ ոչ ակտիվները` 46։ Ակտիվության ցուցանիշը կազմում է 74,9 %։ 137 աշխատունակ մարդկանցից աշխատել է 119 անձ (66 տղամարդ և 53 կին)։ Գործազուրկ են եղել 18 անձ (11 տղամարդ և 7 կին)։ 46 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Հորոդենկայի շրջան
Հորոդենկայի շրջան (Городенківський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1668 թվականին։ Վարչական կենտրոնը՝ Հորոդենկա ։
Աշխարհագրություն
Շրջանի տարածքի մակերեսը կազմում է 747,22 կմ²։
Բնակչություն
2013 թվականի մարդահամարի արդյունքներով շրջանում բնակվում էր 55102 մարդ։ Բնակչության խտությունը կազմում էր 73,74 մարդ/կմ²։
Արտաքին հղումներ
Կատեգորիա:Իվանո-Ֆրանկովսկի մարզ Կատեգորիա:Ուկրաինայի շրջաններ
Իրատեսություն
Ռացիոնալիզմ, բանականապաշտություն (լատ․՝ ratio — բանականություն), փիլիսոփայության ուղղություն, ըստ որի մարդու գործողության և ընկալման հիմքը բանականությունն է։ Քանի որ ճշմարտության ինտելեկտուալ չափորոշիչն ընդունվել է բազմաթիվ մտավորականների կողմից՝ իրատեսությունը չի հանդիսանում փիլիսոփայական ուղղություններից կոնկրետ որևէ մեկի բնութագրական գիծ։ Արդի փիլիսոփայության մեջ ռացիոնալիզմ նկատվում է, օրինակ, Լեո Շտրաուսի գործերում, ով առաջարկում է մտածողության ռացիոնալիստական եղանակը դիտարկել ոչ թե առանձին վերցրած, այլ գիտելիքները ստուգող հուշող հարցերի (մայվետիկայի) հետ միասին։ Փիլիսոփայական ռացիոնալիզմի ներկայացուցիչներից են Բենեդիկտ Սպինոզան, Գոթֆրիդ Լայբնիցը, Ռենե Դեկարտը, Գեորգ Հեգելը և այլք։ Սովորաբար ռացիոնալիզմը հակադրվում է ինչպես անիրատեսությանը, այնպես էլ սենսուալիզմին։
Փիլիսոփայական ռացիոնալիզմի պատմություն
Սոկրատես (մ․թ․ա․ մոտ 469-399 )
Փիլիսոփայական շատ ուղղություններ, այդ թվում և ռացիոնալիզմը սկիզբ են առնում հույն փիլիսոփա Սոկրատեսից, ով հավատում էր, որ մինչև աշխարհաճանաչողությունը, մարդիկ պետք է ճանաչեն իրենց։ Դրան տանող միակ ճանապարհն, ըստ Սոկրատեսի, ռացիոնալիզմն էր։ Հույները գտնում էին, որ մարդը բաղկացած է հոգուց և մարմնից, իսկ հոգին իր հերթին նրանք բաժանում էին իռացիոնալ(ցանկությունները և հույզերը) և ռացիոնալ մասերի։ Վերջինս էլ հանդիսանում էր հենց մարդկային անհատականությունը։ Ռացիոնալիզմի մեջ աներևույթ հոգին մտնում է ֆիզիկական մարմնի մեջ՝ առաջացնելով ցանկություններ և այդկերպ միավորվելով նրա հետ՝ սահամանափակում է զգայարանների միջոցով աշխարհընկալումը։ Երևութական հոգին գիտակցությունից դուրս է մնում, սակայն, երբեմն գիտակցության հետ կապի մեջ է մտնում պատկերների, երազանքների և այլ ճանապարհներով։
Փիլիսոփաների խնդիրը վերը նշված երկու հոգիների փոխկապակցումն է՝ հոգևոր աններդաշնակությունը հաղթահարելու և գոյության ֆիզիկական հանգամանքներից վեր դասելու միջոցով։ Դրանում է կայանում բարոյական զարգացման խնդիրը։ Դրա համար ռացիոնալիզմը հանդիսանում է ոչ միայն ինտելեկտուալ եղանակ, այլ նաև փոխում է ինչպես աշխարհընկալումը, այնպես էլ մարդու բնությունը։ Ռացիոնալ անհատն աշխարհն ընկալում է հոգևոր զարգացման միջոցով և ուշադրություն է դարձնում ոչ միայն արտաքին տեսքին, այլ նաև իրերի էությանը։ Որպեսզի աշխարհն ընկալել այդպես նախ պետք է ճանաչել սեփական հոգին։
Ռացիոնալիզմ և Էմպիրիզմ
Լուսավորականության ժամանակներից ի վեր ռացիոնալիզմը սովորաբար կապում են փիլիսոփայության մեջ Դեկարտի, Լայբնիցի և Սպինոզայի կողմից մաթեմատիկական եղանակների ներմուծման հետ։ Այդ ուղղությունը հակադրելով բրիտանական էմպիրիզմի հետ՝ նրան նաև անվանում են աշխարհամասային ռացիոնալիզմ ։ Ընդհանուր առմամբ ռացիոնալիզմն ու էմպիրիզմը հակադրելը միմյանց ճիշտ չէ, քանի որ յուրաքանչյուր մտավորական կարող է լինել և ռացիոնալ և էմպիրիկ միաժամանակ։ Ամենապարզ կերպով ասած՝ էմպիրիկ մտավորականի մոտ բոլոր գաղափարները ծնվում են փորձից, որը ձեռք է բերվում կամ զգայական հինգ օրգանների, կամ ներքին զգացողությունների՝ ցավի կամ բավարավածության միջոցով։ Որոշ ռացիոնալիստներ այդ գաղափարին հակադրում են այն միտքը, որ մտածողության մեջ գոյություն ունեն մի քանի հիմնական սկզբունքներ, որոնք նման են երկրաչափական աքսիոմաների և դրանցից գիտելիքը հնարավոր է քաղել տրամաբանական դեդուկտիվ եղանակով։ Այդպիսիք էին օրինակ Լայբնիցը և Սպինոզան։ Այնուամենայնիվ, նրանք ընդունում էին ընկալման այդպիսի եղանակի միայն հնարավորությունը՝ բացառապես համոզված լինելով, որ դրա կիրառումը բացարձակապես անհնար է։ «Մոնադոլոգիա» աշխատության մեջ, Լեյբցիգը խոստովանում է․ «մեր գործողություններում բոլորս էլ որոշ չափով էմպիրիկ ենք» (§ 28)։
Հղումներ
Կատեգորիա:Փիլիսոփայական ուղղություններ և դպրոցներ Կատեգորիա:Իմացաբանություն
Լուկաս Բիլյա
Լուկաս Ռոդրիգո Բիլյա (Lucas Rodrigo Biglia,, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի կազմում։ 2011-ից 2018 թվականներին հանդես է եկել Արգենտինայի ազգային հավաքականում՝ անցկացնելով 58 հանդիպում և դառնալով 1 գոլի հեղինակ ։ Խաղում է հենակետային կիսապաշտպանի դիրքում ։
Կարիերան Արգենտինայում
Բիլյան կարիերան սկսել է Արխենտինոս Խունիորսում և իր առաջին պրոֆեսիոնալ պայմանագիրը կնքել է 2004 թվականին։ Իր դեբյուտը նշել է հուլիսի 1-ին՝ Տալյերեսի դեմ խաղում ։ Իր առաջին գոլը խփեց 2004 թվականի նոյեմբերի 28-ին՝ Հուրականի դեմ խաղում։ Այս մրցաշրջանում Բիլյան անցկացրեց 15 խաղ, ինչից հետո որոշեց լքել ակումբը՝ ավելի շատ խաղաժամանակ ստանալու համար։
2005 թվականի փետրվարին Բիլյան տեղափոխվեց Ինդեպենդիենտե ։ Իր դեբյուտը Ինդեպենդիենտեի կազմում նշեց փետրվարի 26-ին՝ Լանուսի դեմ խաղում  ։
Անդերլեխտ
2006 թվականի հուլիսին՝ Ինդեպենդիենտեի կազմում 1.5 մրցաշրջան անցկացնելուց հետո Բիլյան 4 տարվա պայմանագիր կնքեց բելգիական Անդերլեխտի հետ ։ Իր դեբյուտը նշեց 2006 թվականի հուլիսի 30-ին՝ Սենտ Տրույդենի դեմ խաղում ։ 1 ամիս անց նա իր դեբյուտը նշեց Չեմպիոնների Լիգայում՝ խմբային փուլի Լիլի դեմ խաղում ։ Մրցաշրջանի ընթացքում Բիլյան հաստատվեց Անդերլեխտի մեկնարկային կազմում։ 2007 թվականի հունվարին նա ճանաչվեց Բելգիայի առաջնության տարվա լավագույն երիտասարդ ֆուտբոլիստ ։ 2006-2007 մրցաշրջանում Բիլյան դարձավ 1 գոլի հեղինակ 46 խաղերում, իսկ Անդերլեխտը հաղթեց Բելգիայի առաջնությունը ։
2007-2008 մրցաշրջանի սկզբում Բիլյան Անդերլեխտի հետ հաղթեց Բելգիայի սուպերգավաթը՝ եզրափակչում պարտության մատնելով Բրյուգեին ։ 2007 թվականի դեկտեմբերի 15-ին Բիլյան երկարաձգեց իր պայմանագիրը Անդերլեխտի հետ մինչև 2012 թվականը ։ Այս մրցաշրջանում արգենտինացին անցկացրեց 50 խաղ, իսկ Անդերլեխտը հաղթեց Բելգիայի գավաթը և Բելգիայի առաջնությունում զբաղեցրեց 2-րդ հորիզոնականը՝ զիջելով Ստանդարտին։
2008-2009 մրցաշրջանից առաջ Բիլյան ցանկություն հայտնեց լքել Անդերլեխտը, սակայն մնաց թիմում տրանսֆերային պատուհանի ընթացքում և 2008 թվականի օգոստոսի 6-ին խփեց իր առաջին գոլը եվրոգավաթներում՝ գրավելով ԲԱՏԷ-ի դարպասը Չեմպիոնների Լիգայի որակավորման փուլի խաղում ։ Չնայած մանր վնասվածքներին, Բիլյան շարունակում էր մնալ Անդերլեխտի հիմնական կազմի խաղացող և ձմեռային տրանսֆերային պատուհանում նրա անունը կապում էին այնպիսի ակումբների հետ, ինչպիսիք էին Բարսելոնան, Ինտերը, Միլանը, Վալենսիան, Ֆեներբահչեն, Գալատասարայը և Բիրմինգհեմ Սիթին  ։ Այնուամենայնիվ, նա մնաց ակումբում և մասնակցեց 35 խաղի՝ դառնալով 3 գոլի հեղինակ։
2009-2010 մրցաշրջանում Բիլյան անցկացրեց 48 խաղ բոլոր մրցաշարերում՝ դառնալով 4 գոլի հեղինակ, իսկ Անդերլեխտը հաղթեց Բելգիայի առաջնությունը։ Բիլյան ձոնեց այս տիտղոսը իր ծեր հորը ։
2010-2011 մրցաշրջանի սկզբում Անդերլեխտը Բիլյայի հետ հաղթեց Բելգիայի սուպերգավաթը՝ եզրափակչում պարտության մատնելով Գենտին ։ Մրցաշրջանի առաջին՝ Էյպենի դեմ խաղում Բիլյան ուսի վնասվածք ստացավ և բաց թողեց մի քանի շաբաթ ։ Հետագայում նա նաև ստացավ ծնկատակի ջիլի վնասվածք՝ մինչև տարվա վերջ այլևս խաղադաշտ դուրս չգալով ։ 2011 թվականի հունվարին Գալատասարայը Բիլյայի համար առաջարկեց 4.5 միլիոն եվրո, սակայն տրանսֆերը այդպես էլ չկայացավ։ Չնայած հետագայում արգենտինացին ստացավ մրցաշրջանի իր 4-րդ վնասվածքը, նա անցկացրեց 35 խաղ բոլոր մրցաշարերում։ Բիլյայով նաև հետաքրքրվում էին Վեստ Հեմը, Նապոլին և Բորդոն ։
2011-2012 մրցաշրջանում Բիլյան երկարաձգեց իր պայմանագիրը Անդերլեխտի հետ մինչև 2015 թվականը ։ Կոպա Ամերիկայից հետո Բիլյան ցանկություն հայտնեց լքել ակումբը՝ ավելի լավ առաջնություններում խաղալու համար ։ Այնուամենայնիվ, նա մնաց Անդերլեխտում և նշանակվեց ավագի փոխարինող ։ 2011 թվականի սեպտեմբերի 15-ին Բիլյան անցկացրեց իր առաջին խաղը ավագի փողկապով՝ ԱԵԿ Աթենքի դեմ խաղում ։ 2011 թվականի սեպտեմբերի 25-ից հոկտեմբերի 23-ը 4 խաղերում արգենտինացին տվեց 5 գոլային փոխանցում։ Հետագայում, Օլիվիե Դեշախտը այլևս չէր կարող լինել Անդերլեխտի ավագը, և Բիլյան դարձավ թիմի ավագ ։ Հոկտեմբերի վերջում նա ստացավ ուսի վնասվածք և վիրահատվեց, ինչից հետո բաց թողեց 4 ամիս ։ Նա վերադարձավ 2012 թվականի հունվարի 15-ին՝ Բրյուգեի դեմ խաղում ։ Ձմռանը ԶԼՄ-ները հայտնեցին Բիլյայի Միլան հնարավոր տրանսֆերի մասին ։ Չնայած վնասվածքին, այս մրցաշրջանում նա անցկացրեց 38 խաղ, իսկ Անդերլեխտը հաղթեց Բելգիայի առաջնությունը։ Իր ելույթների համար Բիլյան Անդերլեխտի ֆաների կողմից ճանաչվեց ակումբի տարվա լավագույն ֆուտբոլիստ ։ 2012-2013 մրցաշրջանից առաջ Բիլյայով սկսեցին հետաքրքրվել Արսենալը, Նորվիչը , Ռեալ Մադրիդը և Ինտերը, սակայն Բիլյան մնաց Անդերլեխտում։ Այս մրցաշրջանը նույնպես նա սկսեց ավագի փողկապով, իսկ ձմռանը հայտնվեցին տեղեկություններ, որ Սաութհեմպտոնը հետաքրքրված է Բիլյայի ծառայություններով ։ Բիլյան ցույց տվեց իր ցանկությունը լքել Անդերլեխտը՝ բաց թողելով թիմի մարզումները ։ 2013 թվականի փետրվարի 3-ին արգենտինացին ստացավ իր առաջին կարմիր քարտը Անդերլեխտի կազմում՝ Ստանդարտ Լիեժի դեմ խաղում ։ Այս մրցաշրջանում Բիլյան անցկացրեց 51 հանդիպում և դարձավ 5 գոլի հեղինակ, իսկ Անդերլեխտը հաղթեց Բելգիայի առաջնությունը։
Տիտղոսը հաղթելուց հետո Անդերլեխտի գլխավոր տնօրեն Հերման վան Հոլսբիկը հաստատեց, որ Բիլյան լքում է ակումբը։ Իր վերջին խաղում արգենտինացին հրաժեշտ տվեց թիմի երկրպագուներին ։ Անդերլեխտի կազմում խաղալու տարիներին Բիլյային համեմատում էին Ֆեռնանդո Ռեդոնդոյի հետ՝ նրա ճշգրիտ փոխանցումների և մղած կոշտ պայքարի համար ։
Լացիո
2013 թվականի հուլիսի 23-ին Բիլյան 5 տարվա պայմանագիր կնքեց իտալական Լացիոյի հետ ։ Ըստ Լացիոյի ֆինանսական հաշվետվության՝ ակումբը Բիլյայի տրանսֆերի համար վճարել է 8.4 միլիոն եվրո ։
Իր դեբյուտը Լացիոյի կազմում Բիլյան նշեց 2013 թվականի օգոստոսի 25-ին՝ Ուդինեզեի դեմ խաղում ։ Այնուամենայնիվ, վնասվածքի պատճառով արգենտինացին բաց թողեց 2013 թվականի շարունակությունը ։ 2013 թվականի դեկտեմբերի 22-ին՝ Վերոնայի դեմ խաղում Բիլյան խփեց իր առաջին գոլը Լացիոյի կազմում ։ Այս մրցաշրջանում նա դարձավ 2 գոլի հեղինակ 32 խաղերում։
2014-2015 մրցաշրջանում Բիլյան շարունակեց մնալ Լացիոյի հիմնական կազմի խաղացող մինչև Ջենոայի հետ խաղում ստացած վնասվածքը, որի պատճառով նա մի քանի շաբաթ բաց թողեց ։ Նա վերադարձավ 2014 թվականի հոկտեմբերի 26-ին՝ Տորինոյի դեմ խաղում և այս խաղում նաև դարձավ գոլի հեղինակ ։ Բիլյան օգնեց Լացիոյին դուրս գալ Իտալիայի գավաթի եզրափակիչ, սակայն վնասվածքի պատճառով չմասնակցեց եզրափակչին, որում Լացիոն պարտվեց Յուվենտուսին 2-1 հաշվով ։ Չնայած վնասվածքներին, Բիլյան այս մրցաշրջանը ավարտեց 4 գոլերով 31 խաղերում բոլոր մրցաշարերում։
2015-2016 մրցաշրջանում Բիլյան նշանակվեց Լացիոյի նոր ավագ։ Իր առաջին խաղը ավագի թևկապով անցկացրեց օգոստոսի 8-ին՝ Իտալիայի սուպերգավաթի Յուվենտուսի դեմ խաղում, որում Լացիոն պարտվեց 2-0 հաշվով ։ Այս մրցաշրջանում արգենտինացին անցկացրեց 36 խաղ՝ դառնալով 5 գոլի հեղինակ։
Միլան
2017 թվականի հուլիսի 16-ին Բիլյան 3 տարվա պայմանագիր կնքեց Միլանի հետ  ։ Ակումբը նրա համար վճարեց 17.5 միլիոն եվրո  ։ Իր դեբյուտը նշեց օգոստոսի 27-ին՝ Կալյարիի դեմ խաղում ։ Առաջին հանդիպումը Միլանի ավագի թևկապով անցկացրեց հոկտեմբերի 25-ին՝ Կիևոյի դեմ խաղում ։ Իր առաջին գոլը խփեց 2018 թվականի փետրվարի 10-ին՝ ՍՊԱԼ-ի դեմ խաղում ։ 2019 թվականի մարտի 9-ին Բիլյան գոլ խփեց Կիևոյի դեմ խաղում՝ օգնելով իր թիմին հաղթել 2-1 հաշվով ։
Միջազգային կարիերա
Բիլյայի հետ Արգենտինայի մինչև 17 տարեկանների հավաքականը հաղթեց 2003 թվականի Հարավային Ամերիկայի առաջնությունը և գրավեց 3-րդ հորիզոնականը աշխարհի առաջնությունում, որում Բիլյան ճանաչվեց առաջնության լավագույն ֆուտբոլիստ ։ Շուտով Բիլյան նա դարձավ Արգենտինայի մինչև 17 տարեկանների հավաքականի ավագը ։ Բիլյայի հետ Արգենտինայի մինչև 20 տարեկանների հավաքականը հաղթեց 2005 թվականի Հարավային Ամերիկայի և աշխարհի առաջնությունը ։
Բիլյան Արգենտինայի ազգային հավաքական առաջին անգամ հրավիրվեց 2010 թվականի նոյեմբերին՝ Բրազիլիայի դեմ խաղի համար, սակայն այդպես էլ այդ խաղում դաշտ դուրս չեկավ ։ 2011 թվականի փետրվարին նա նորից հրավիրվեց ազգային հավաքական և իր դեբյուտը ազգային հավաքականի կազմում նշեց Պորտուգալիայի դեմ ընկերական խաղում ։ Նույն տարում Բիլյան մասնակցեց Կոպա Ամերիկային, սակայն դաշտ դուրս եկավ ընդամենը 2 անգամ՝ փոխարինման դուրս գալով խաղի վերջում, իսկ Արգենտինան պարտվեց Ուրուգվային քառորդ եզրափակչում ։
2014 թվականի հունիսի 2-ին Բիլյան հայտավորվեց Արգենտինայի հավաքական՝ աշխարհի առաջնության համար ։ Մինչև քառորդ եզրափակիչ նա միայն փոխարինման էր դուրս գալիս խաղի վերջում, իսկ քառորդ եզրափակչից դարձավ հիմնական կազմի խաղացող։ Արգենտինան եզրափակչում պարտվեց Գերմանիային 1-0 հաշվով ։
Բիլյան նաև մասնակցեց 2015 և 2016 թվականների Կոպա Ամերիկաներին, որոնցում Արգենտինան հասավ եզրափակիչ՝ այնտեղ պարտվելով Չիլիին ։ 2015 թվականի նոյեմբերի 17-ին՝ Կոլումբիայի դեմ խաղում Բիլյան խփեց իր առաջին գոլը ազգային հավաքականի կազմում ։
Ակումբային վիճակագրություն
2018 թվականի հուլիսի 3-ի դրությամբ
Ակումբային
Անդերլեխտ
Միջազգային
Արգենտինա Մ20
Արգենտինա
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Արգենտինայի հավաքականի ֆուտբոլիստներ Կատեգորիա:Արգենտինոս Խունիորսի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Անդերլեխտի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Միլանի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Իտալիայի լեգեոներ ֆուտբոլիստներ
Քնարիկ Տեր-Դավթյան
Քնարիկ Սուրենի Տեր-Դավթյան (Քնարիկ Արևշատյան, ), հայ բանասեր, պատմաբան։ Բանասիրական գիտությունների դոկտոր (1996):
Կենսագրություն
Քնարիկ Տեր-Դավթյանը ծնվել է 1926 թվականի սեպտեմբերի 6-ին, Իրանի Թավրիզ քաղաքում։ 1934 թվականին ընտանիքը հայրենդարձել է Հայաստան։ 1935-1945 թվականներին սովորել է Երևանի Ալեքսանդր Պուշկինի անվան միջնակարգ դպրոցում, 1945-1950 թվականներին՝ Երևանի պետական համալսարանի պատմության ֆակուլտետում, 1951-1953 թվականներին՝ նույն ֆակուլտետի ասպիրանտուրայում։ 1951-1971 թվականներին գործակցել է Երևանի Մեսրոպ Մաշտոցի անվան Մատենադարանի հետ, ռուսերեն թարգմանել հայ միջնադարյան գրականության հուշարձանները։ 1972 թվականից աշխատում է ՀՀ ԳԱԱ Մանուկ Աբեղյանի անվան գրականության ինստիտուտում ։
1975 թվականին թեկնածուական ատենախոսություն է պաշտպանել «Հայ վարքագրությունը 11-15-րդ դարերում» թեմայով։ 1995 թվականին դոկտորական է պաշտպանել՝ «Քրիստոնեական գրականության զարգացման ուղիները Հայաստանում» թեմայով։ Գիտական գործունեությունն սկսել է թարգմանական աշխատանքներով՝ Անանիա Շիրակացու «Տիեզերագիտություն» (1962) և մի շարք վարքագրական գործեր ամփոփող «Հայ սրբախոսական գրականության հուշարձաններ» (1973) գրքերով։ Այնուհետև հետևողականորեն զբաղվել է հայ միջնադարյան գրականության բնագրերի և հատկապես վարքագրական ու կրոնաբարոյախրատական թեմաներով գործերի ուսումնասիրությամբ, քննական բնագրերի կազմությամբ, ծանոթագրմամբ և ռուսերեն թարգմանությամբ։ 1996 թվականին ստացել է բանասիրական գիտությունների դոկտորի գիտական աստիճան ։
Հեղինակել է վարքերի և վկայաբանությունների ժանրային կառուցվածքը, վարքագրական կոդ հասկացությունը, որի հիման վրա էին ներկայացվում սրբերի ու նահատակների գրական դիմանկարները, վարքագրական ժանրի ձևավորումը բյուզանդական գրականության մեջ, ապա և անցումը հայ գրականությանը սկսած Ոսկեդարյան շրջանից ու հետո ժանրի պատմական զարգացումը հայկական միջնադարում թարգմանական և ինքնուրույն գրական հուշարձանների քննությամբ։ «Հայ վարքագրությունը 11-15-րդ դդ.» (1980) գրքում մանրամասն անդրադարձել է այս հարցերին, հայ սրբախոսական գրականության պատմությունը ներկայացնելով ըստ վարքերի և վկայաբանությունների գրության ժամանակի, որով հայ վարքագրությունը դիտարկվում է հայ գրականության և հայ ժողովրդի պատմության համատեքստում ու վարքագրական գրականության ընթացքի պարբերացումը կատարվում է ըստ այդմ։ Այն կարևոր դրույթն է առաջ քաշվում, որ սկսած 5-րդ դարից և հատկապես Ավարայրից հետո հայ վարքագրության հերոսները դառնում են ոչ միայն պարզապես սրբակենցաղ և ճգնակյաց անձնավորությունները, այլև նրանք, ովքեր այդ հատկանիշներն ունենալուց բացի իրենց կարևոր ավանդն են բերել հայ մշակույթին, դպրությանը և կամ էլ հանուն հավատի ու հայրենիքի նահատակներ են։ Ըստ Քնարիկ Տեր-Դավթյանի՝ հայ սրբախոսական գրականությունն իրենում ներառում է վաղ շրջանի բյուզանդական և ասորական վարքագրությունը, որը գեղարվեստական ու թեմատիկ առումով մեծ ճանապարհ էր անցել քրիստոնեության առաջին նահատակներին նվիրված դատական ակտերից մինչև 4-րդ դարի մեծ կապադովկացիների գործերը ։ Ըստ այդմ՝ հայկական առաջին վարքերը նվիրված են հայ հոգևոր-մշակութային կյանքի ժամանակի ամենանշանավոր գործիչներին ։
Քնարիկ Տեր-Դավթյանի գիտական հետաքրքրությունների երկրորդ ուղղությունը հայ միջնադարյան կրոնաբարոյախրատական բնույթի գործերն են ։ Նման մի շարք մեծ և փոքր բնագրեր է հրատարակել, այդ թվում 1994 թվականին լույս տեսած «Հայելի վարուց»-ը ։
Ծանոթագրություններ
Կատեգորիա:Հայ բանասերներ Կատեգորիա:Հայ պատմաբաններ Կատեգորիա:Բանասիրական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Կին պատմաբաններ Կատեգորիա:Հայ թարգմանիչներ
Լրտեսների երեխաները 3։ Խաղն ավարտված է
Սյուժետ
Ջունին «Օ Էս Էս»-ից հեռացել է, ինչպես երազում էր, բացել է իր սեփական հետախուզական գործակալությունը։ Իր վաստակած համեստ գումարները խնայում է հանելուկային կիբերհանճարի կողմից ստեղծված նոր «Game Over» վիդեոխաղը գնելու համար, որը խաղը մինչև վերջ անցնողներին խոստանում է մեծ մրցանակներ։
Ջունիին տեղեկացնում են, որ քույրը կորել է, և նա գնում է «Օ Էս Էս»։ Պարզվում է, որ Կարմենը վիրտուալ կերպով կորել է հենց նույն «Game Over» վիդեոխաղում և մնացել է 4-րդ մակարդակում, իսկ Ջունին պետք է գնա նրա ետևից։ Ջունին 12 ժամվա ընթացքում պետք է հասնի հինգերորդ մակարդակ և անջատի խաղը, որպեսզի կիբերհանճարը չկարողանա դուրս պրծնել բանտից և զավթել երիտասարդների խելքը։ Վիրտուալ իրականության մեջ նա ծանոթանում է խաղի փորձարկողների հետ՝ ուժեղ Առնոլդի, հանճար Ֆրենսիսի, զիլ տղա Ռեսի, ինչպես նաև հանելուկային աղջիկ Դեմետրայի հետ։ Տեսնելով, որ Ջունիի կյանքի միավորները արագ վերջանում են, «Օ Էս Էս»-ի մասնագետները նրան առաջարկում են օգնություն՝ խաղ ուղարկել ընտանիքի ևս մեկ անդամի։ Ջունին ընտրում է իր պապիկին՝ Վալենտինին, ում քայլելու կարողությունը խաղում կրկին վերադառնում է։ Ջունին անցնում է ռոբոտների մրցարշավը և այնտեղից խաղային կոստյումով դուրս գալիս որպես առաջին հաղթող։ Առնոլդը, Ֆրենսիսը և Ռեսը մտածում են, որ նա մարտիկ է և իրենց կտանի մինչև 5-րդ մակարդակ։ Իրականում չլինելով մարտիկ՝ Ջունին ամեն դեպքում որոշում է հաստատել նրանց խոսքերը, որպեսզի վերջիններս իրեն օգնեն գտնելու քրոջը։
3-րդ մակարդակում Ջունին և Առնոլդը ստիպված են լինում կռվել խաղում մնալու իրավունքի համար։ Ջունիի կյանքի միավորների սպառումնից հետո նրա տեղը անսպասելիորեն զբաղեցնում է Դեմետրան, իսկ Ջունիի կորցրած առողջությունը վերականգնվում է։ Դեմետրան պարտվում և դուրս է մնում խաղից։
Երեխաները հասնում են 4-րդ մակարդակին, որտեղ Ջունին հանդիպում է Կարմենին։ Նրանք միասին ճանապարհ են ընկնում դեպի հրաբխային լեռ, որտեղ թաքնված է 5-րդ մակարդակի անցումը։ Հասկանալով, որ կիբերհանճարը երեխաներին թակարդն է գցում, «Օ Էս Էս»-ը փորձում է նրանց հեռացնել այդտեղից, սակայն փորձերն անհաջությամբ են ավարտվում։ Երեխաները անցնում են 5-րդ մակարդակ առանց իրական մարտիկի օգնության։ Ռեսը և Ֆրենսիսը հասկանում են, որ Ջունին իրեն ներկայացնում է որպես մարտիկ, սակայն նա մարտիկ չէ և սկսում են մտածել, որ իրականում նա խաղացող է, ով մյուսներին խաբելով տանում է այնպիսի տեղ, որտեղից հնարավոր չի լինի դուրս գալ։ 5-րդ մակարդակի մուտքի մոտ նրանք հանդիպում են մարտիկին և միասին անցնում հաջորդ մակարդակ։ Անսպասելիորեն մարտիկի վրա հարձակվում են, և նրա կյանքի ցուցիչը զրոյանում է, ինչի արդյունքում նա խաղից դուրս է մնում։ Հանկարծ խաղում նորից հայտնվում է Դեմետրան։ Պարզվում է, որ իրականում Դեմետրան խաբեբա է և նրանց տարել է այնպիսի տեղ, որտեղից հնարավոր չէ դուրս գալ։ Իրական արցունք թափելով նա համոզում է երեխաների փախչել։ Անսպասելիորեն խաղում հայտնվում է կիբերհանճարը և նրանց մոտ ուղարկում է ռոբոտների։ Վալենտինը գտնում է խաղից դուրս գալու ելքը փորձում է դուրս բերել երեխաներին։ Դեմետրան պահում է անջատիչը, որպեսզի երեխաները փախչեն, սակայն Վալենտին չի ցանկանում լքել խաղը, որտեղ նա ունակ էր քայլելու։ Ջունին պապիկին համոզում է վերադառնալ իրական աշխարհ։
«Օ Էս Էս»-ի գործակալները գտնում են Ջունիի հետ խաղացած երեխաներին։ Հետագայում պարզվում է, որ խաղում եղել է երկու անջատիչ. մեկը խաղն անջատելու համար, մյուսը՝ կիբերհանճարին դուրս թողնելու, իսկ Վալենտինը պտտել է երկրորդ անջատիչը։ Սկսվում են սեյսմիկ տատանումներ։ Ջունին և Կարեմենը, փախչելով փողոց, հայտնաբերում են, որ խաղը տեղափոխվել է իրական աշխարհ։ Նրանք միայնակ չեն կարող գլուխ հանել և կանչում են իրենց ընտանիքին։ Սակայն ուժերը չեն բավարարում, որպեսզի հաղթեն կիբերբանակին։ Այդ ժամանակ Ջունին հիշում է Գերթիի խոսքերը. «Մենք բոլորս քո ընտանիքն ենք»։ Ջունին կանչում է բոլորին, ով կարող է։ Վերցնելով իրենց հետ 3D ակնոցներ ամբողջ ընտանիքով կռվում են ռոբոտների դեմ։ Միասին նրանց հաջողվում է հաղթել կիբերհանճարի ռոբոտներին։ Սակայն գլխավոր ռոբոտը, որը կառավարվում է կիբերհանճարի կողմից, գնում է իր գլխավոր թշնամու՝ Ջունիի պապիկի հետևից։ Վալենտինը 30 տարի փնտրել է Սեբաստիանին, որպեսզի ասի, որ ներում է նրան բոլոր սխալների համար։ Հին թշնամիները կրկին ընկերներ են դառնում, և կիբերհանճարը հայտարարում է խաղի ավարտը։ Խոստանալով ուղղվել՝ նա միանում է մեծ ընտանիքին։
Հղումներ
Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ընտանեկան ֆիլմեր Կատեգորիա:Անգլերեն ֆիլմեր Կատեգորիա:2003 ֆիլմեր Կատեգորիա:Ռոբերտ Ռոդրիգեսի ֆիլմեր Կատեգորիա:Լրտեսների երեխաները Կատեգորիա:3D ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ֆիլմեր վրեժի մասին Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան արկածային կինոկատակերգություններ Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի ֆիլմեր
Մորդովիա Արենա
«Մորդովիա Արենա» —  ֆուտբոլային մարզադաշտ Սարանսկում, «Մորդովիա» ֆուտբոլային ակումբի տնային մարզադաշտը։ ՖԻՖԱ-ի 2010 թվականի դեկտեմբերի 2-ի որոշման համաձայն՝ Ֆուտբոլի աշխարհի առաջնություն 2018 թվականի խաղերը կանցկացվեն նաև այս մարզադաշտում։
Շինարարություն
2010 թվականին իրականացվել է շինարարական տարածքների մաքրման աշխատանքները ՝ Վոլգոգրադի փողոցների շրջանում և Ինսար գետի ափամերձ շրջանում։ Սարանսկում մարզադաշտ կառուցելու որոշումը ընդունվել էր ավելի վաղ, քան երբ հայտնի էր դարձել, որ ԱԱ 2018 առաջնությունը տեղի է ունենալու Ռուսաստանոււմ։ Ի սկզբանե նախատեսվում էր մարզադաշտի շինարարությունը ավարտել 2012 թվականին, բացումը նախատեսվում էր համաձայնեցնել երկու իրադարձություններին. նվիրված՝ Մորդովական ժողովորդի 1000-ամյա միաբանությունը և 2012 թվականի համառուսաստանյան սպարտակիադայի անցկացմանը։ Ծրագիրը վերանայվեց այն պատճառով, որ, ըստ ՖԻՖԱ-ի պահանջների՝ մարզադաշտի տարողությունը պետք է լինի ոչ պակաս, քան 45 000 տեղ, այլ ոչ թե 28 000՝ ինչպես նախատեսվում էր նախապես ։ Մարզադաշտի բացումը հետաձգվեց մինչև 2017 թվական։ Նախատեսվում էր, որ «Մորդովիա Արենա» մարզադաշտի կառուցման ծախսերը կազմում են 16,5 միլիարդ ռուբլի, կառուցապատող է նշանակվել «Սպորտ-ինժինիրինգ» ընկերությունը։   Մետաղագործության համար անհրաժեշտ պողպատյա հումքը մատակարարել է «Մետալլոինվեստ» ընկերությունը ։ 2017 թվականի մայիսի դրությամբ մարզադաշտում լիովին ավարտված էին վերին տանիքի բարձակների մոնտաժումը։   Հայտարարվեց տանիքի ծածկույթի մոնտաժման աշխատանքների սկիզբը, հուլիսին ցանվեց մարգագետինը ։ 2017 թվականի նոյեմբերի 2-ին  տեղի է ունեցել մարգագետինների առաջին խավատման (խուզման) աշխատանքները ։ 2017 թվականի վերջում Սարանսկի մարզադաշտը ընդունեց իր նախագծային ուրվագիծը։ Ավարտված մետաղակառուցվածքներում  հայտնվեցին հարդարման վահանակներ:Սկսվեցին մարզադաշտի շուրջը բարեկարգման աշխատանքները, կատարվեց տարածքների ներքին հարդարման աշխատանքները և վերելակների տեղադրումը։ Մարզադաշտի շինարարությունը թույլ կտա լուծել մի շարք հսկայական քաղաքաշինական խնդիրներ գավառական քաղաքի համար։ նոր այգու ձևավորում, կահավորվում է Ինսար գետի ափը, բնակելի թաղամսի կապումը քաղաքի կենտրոնի հետ։ Ստեղծվել է տարածք՝ հանգստի համար, տոնական և ժամանցային միջոցառումների համար ։
Մարզադաշտի նկարագրություն
Մարզադաշտի յուրահատկությունը կայանում է նրա ոչ մեծ չափերի մեջ։ Այն, արտաքին տեսքից զարդարված է փայլուն արևային գույներով։
Առաջին փորձնական ֆուտբոլային հանդիպում
Առաջին խաղը տեղի է ունեցել 2018 թվականի ապրիլի 21-ին,  երբ «Մորդովիա»-ն Պրոֆեսիոնալ ֆուտբոլային առաջնության լիգայի շրջանակներում խաղում էր Զենիթ-Իժեվսկ ակումբի դեմ. խաղն ավարտվեց 0:0 հաշվով :. Նախնական մարզադաշտի բեռնածությունը կազմում էր 10 հազար մարդ։ Հաջորդ հանդիպումներում երկու անգամ մարզադաշտ հաճախելիության մակարդակը զգալիորեն բարձրացել է։ Մայիսի 4-ին «ԿԱՄԱԶ»-ի (0:1) դեմ խաղում ներկա էին 22 834 հանդիսատես, իսկ մայիսի 16-ին «Սիզրան-2003»-ի (1:0) հետ խաղում — 41 057 հանդիսատես ։
Ֆուտբոլի աշխարհի առաջնության 2018
Սարանսկը ԱԱ 2018-ի ժամանակ կընդունի 4 խաղ խմբային փուլից։ Թիմերը հայտնի են դարձել վիճակահանության ժամանակ, որը տեղի է ունեցել  2017 թվականի դեկտեմբերի 1-ին ։ Խաղերի անցկացման ժամանակը — UTC+3
Տեխնիկական տվյալներ և կառուցվածքների նկարագրություն
Մարզադաշտը ունի բարձր երկհարկանի ստիլոբատ,, պաշտպանված շապիկ։ Մարզադաշտի գլխավոր արևմտյան ճակատից այն ծավալվում է քաղաքի կենտրոնական մասը։
Պրուզել
Պրուզել (Prouzel), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 492 մարդ, բնակչության խտությունը` 94.80 մարդ/կմ²։ Բնակավայրը զբաղեցնում է 5.19 կմ² տարածք։
Մորդովիա Արենա
Տեխնիկական տվյալներ և կառուցվածքների նկարագրություն
Մարզադաշտը նախատեսվում է Սարանսկում եւ Մորդովիայում վերածել խոշորագույն սպորտային եւ մշակութային կենտրոնի ։
Պրուզել
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 12 կմ հարավ-արևմուտք։
Մորդովիա Արենա
Ծառայությունների երկրպագուների համար
Մարզադաշտում երկրպագուներին մատուցվում են հետևյալ ծառայությունները՝
Պրուզել
Տնտեսություն
2010 թվականին ուներ 327 աշխատունակ (15-64 տարեկան) բնակիչ, որոնցից ակտիվ էին 241-ը, իսկ ոչ ակտիվները` 86։ Ակտիվության ցուցանիշը կազմում է 73,7 %։ 241 աշխատունակ մարդկանցից աշխատել է 230 անձ (119 տղամարդ և 111 կին)։ Գործազուրկ են եղել 11 անձ (7 տղամարդ և 4 կին)։ 86 անաշխատունակներից 25-ը եղել են աշակերտներ կամ ուսանողներ, 50-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մորդովիա Արենա
Անվտանգություն
Ֆուտբոլի աշխարհի առաջնություն 2018-ին ընդառաջ մարզադաշտում թարմացվել են ահազանգային համակարգերը, վտանգավոր հեղուկների և պայթուցիկ նյութերի ինդիկատորները, կազմակերպում են շուրջ 30 պահակակետերից վերահսկողություն։
Ծանոթագրություններ
Կատեգորիա:2018 հիմնադրումներ Ռուսաստանում
Հենրի Քութներ
Հենրի Քութներ (Henry Kuttner, ), ամերիկյան գրող։ Ծնվել է ԱՄՆ Կալիֆոռնիա նահանգի Լոս Անջելես քաղաքում։
Կենսագրություն
Հենրի Քութները ծնվել է 1915 թվականի ապրիլի 7-ին։ Գրավաճառի որդի էր։ 1954 թվականին ավարտել է Հարավային Կալիֆոռնիայի համալսարանը։ Իր առաջին՝ «Գերեզմանային առնետներ» պատմվածքը Քութները հրապարակել է 1936 թվականին Weird Tales գրական թերթում։ Այս, ինչպես նաև նրա շատ պատմվածքներ (օրինակ՝ «Հոգիներ հոշոտողները») պատկանում են «սարսափ պատմվածքներ» ժանրին ՝ գրված գոթիկ ոճով։ Առաջին ամբողջությամբ գիտաֆանտաստիկ պատմվածքը «Տիեզերական ճանապարհների ասպետները» պատմվածքն էր, որը հրապարակել է 1937 թվականին։
Հենց այդ ժամանակ էլ նա ծանոթանում է իր ապագա կնոջ հետ՝ գրող Քեթրին Լյուսիլ Մուրի հետ։ Նրանք երկուսն էլ մտնում էին «Լավքրաֆտի խմբակի» մեջ, որը գրողների խումբ էր, որոնք նամակագրական կապի մեջ էին Հովարդ Լավքրաֆտի հետ։ 1940-1950-ական թվականներին Քութները և Մուրը գրեթե միշտ միասին էին գրում։ Դրա կարևոր պատճառներից մեկն այն էր, որ Քութներին մեկ էջի համար ավելի շատ էին վճարում։ Նրանք այնքան սերտ համագործածկցության մեջ էին, որ հաճախ իրենք էլ չէին հասկանում, թե նրանցից ով տեքստի որ մասն է գրել։ Քութների աշխատանքների մեծ մասը հրապարակվում էր կեղծանուններով։ Դրանցից ավելի շատ հայտնի էին Լոուրենս Օ' Դոնըլը, Քեյթ Համոնդը, Լյուիս Պեդջետը և Վիլ Հարդը։ Առաջին անունով նա հանդես է եկել կնոջ հետ միասին, երկրորդով՝ ինքնուրույն։ Քութները և Մուրը համարվում են ֆանտաստիկ ծաղրական պատմվածքի հռչակավոր վարպետներից։ Նրանց ստեղծագործություններից շատերը դարձել են ֆանտաստիկայի ժանրի դասական գործեր. ԱՄՆ֊ի Միջին արևելքից ծագող մուտանտ Հոգբենների մասին շարքը (5 պատմվածք), գյուտարար Գալեգերի մասին շարքը (5 պատմվածք), «Բնակարանային խնդիր» ևն։
Ինչպես խոստովանում էր Ռոջեր Ժելյազնին, Քութների «Մութ աշխարհ» (The Dark World) վեպը իրեն ոգեշնչել է գրել «Ամբերի քրոնիկոնը» վեպերի շարքը։
Քութները հիանալի հումորի զգացում ուներ, հրաշալի զրուցակից էր, հեշտ էր մերվում մարդկանց հետ և շռայլ էր գաղափարներ տալու հարցում (նրա վաղ պատմվածքների գաղափարներն ու մտքերը հետագայում օգտագործել են Սիբերի Քվինը և Հոֆման Փրայսը)։
Գրողի ստեղծագործություններին հատուկ են գիտական ֆանտաստիկայի ոճին բնորոշ սյուժետային մոտիվները (ճանապարհորդություն ժամանակի միջով, տիեզերական թռիչքներ, ռոբոտներ, տելեպատիա) և դրանց յուրահատուկ գրական մշակումներ։
Հենրի Քութները վաղաժամ մահացավ սրտի կաթվածից 1958 թվականի փետրվարի 4-ին, իր 43 ամյակից ընդամենը 2 ամիս առաջ։
Չնայած այն բանին, որ հեղինակի գրքերից շատերը համաշխարհային հռչակ ունեն՝ նա ամենաթարգմանված հեղինակներից չէ ։
Շարքեր
«Գալեգեր» (Gallegher)
Ծանոթագրություններ
Կատեգորիա:Ամերիկացի վիպասաններ Կատեգորիա:Ամերիկացի գրողներ Կատեգորիա:Ամերիկացի սցենարիստներ Կատեգորիա:20-րդ դարի ամերիկացի վիպասաններ Կատեգորիա:Գիտաֆանտաստիկ գրողներ Կատեգորիա:Գրական կեղծանուններով հայտնի հեղինակներ Կատեգորիա:Ամերիկացի տղամարդ վիպասաններ Կատեգորիա:Ամերիկացի ֆանտաստ գրողներ
Նադվորյանսկի շրջան
Նադվորյանսկի շրջան (Надвірнянський район), շրջան Ուկրաինայի Իվանո-Ֆրանկովսկի մարզում։
Պաուլ Շտեֆան
Պուլ Շտեֆան (Paul Stefan, ծննդյան անունը՝ Պաուլ Շտեֆան Գրյունֆելդ (Paul Stefan Gruenfeld), ), հրեական ծագմամբ ավստրիացի երաժշտագետ և թարգմանիչ։
Նադվորյանսկի շրջան
Ստեղծվել է 1589 թվականին։ Վարչական կենտրոնը՝ Նադվորնայա ։
Պաուլ Շտեֆան
Կենսագրություն
Պաուլ Շտեֆանը ծնվել է հրեական ընտանիքում։ 1898 թվականին ծնողների հետ տեղափոխվել է Վիեննա։ Վիեննայի համալսարանում սովորել է փիլիսոփայություն, իրավաբանություն, արվեստի պատմություն և երաժշտություն, 1904 թվականին ստացել փիլիսոփայական գիտությունների դոկտորի աստիճան (հետագայում ստացել է նաև պրոֆեսորի կոչում)։ Երաժշտության դասեր է առել Առնոլդ Շյոնբերգի և Գերման Գրեդեների մոտ։ 1904-1910 թվականներին աշխատել է որպես քարտուղար Ավստրիայի արդյունաբերողների կենտրոնական միությունում։ Առաջին համաշխարհային պատերազմի ժամանակ ծառայել է նաև որպես հեծելազորի սպա, ավելի ուշ տեղափոխվել է աշխատելու ռազմական արխիվում։
Շտեֆանը եղել է իր ժամանակի ականավոր երաժիշտներից մեկը։ 1921 թվականից գրել է Musikblätter des Anbruch ամսագրի համար, իսկ 1922 թվականին փոխարինել է Պաուլ Ամադեուս Պիսկին գլխավոր խմբագրի պաշտոնում և զբաղեցրել այն մինչև ամսագրի փակումը 1937 թվականին։ Դրանից բացի Պաուլ Շտեֆանը՝ որպես երաժշտական քննադատ, երկար տարիներ համագործակցել է վիեննական Die Stunde և Die Bühne թերթերի, ինչպես նաև եվրոպական ու ամերիկյան թերթերի հետ, այդ թվում՝ Neue Zürcher Zeitung և Musical America։ Նա այնպիսին չէր, որ միայն գովում է, և ոչ էլ այնպիսին, որը միայն պարսավում է, սակայն նրա կարծիքը, որն առանձնանում էր գրեթե ֆրանսիական ճշգրտությամբ ու պարզությամբ, անսխալ էր։ Հենց նրա հոդվածներից, մեկնաբանություններից ու համերգների մասին նշումներից են շատ ոչ մասնագետներ առաջին անգամ ստացել գիտելիքներ երաժշտության մասին որպես այդպիսին ։
1922 թվականին Պաուլ Շտեֆանը դարձել է Ժամանակակից երաժշտության միջազգային միության հիմնադիրներից մեկը և հետագայում մի քանի տարիների ընթացքում զբաղեցրել է ավստրիական հանրային բաժանմունքի փոխնախագահի պաշտոնը։ Դրանից բացի նա դասավանդել է Մաքս Ռայնհարդի վիեննական սեմինարում։
1938 թվականին Ավստրիայի անշլյուսից հետո Շտեֆանը՝ որես հրեա և հականացիստական հոդվածների հեղինակ, ստիպված է եղել արտագաղթել (այդ ժամանակ էլ նացիստները նրան զրկել են դոկտորի աստիճանից)։ Սկզբում նա կես տարի ապրել է Շվեյցարիայի Վինթերտուր քաղաքում, ապա տեղափոխվել Փարիզ, որտեղ մնացել է մինչև գերմանացիների ներխուժումը՝ հիմնականում աշխատելով ռադիոյում։ Դրանից հետո նա տեղափոխվել է Լիսաբոն, որտեղ պետության պատվերով գրել է գիրք պորտուգալական երաժշտության մասին։ Նրա որոշ աշխատանքներ թարգմանվել են պորտուգալերեն ։
Նադվորյանսկի շրջան
Բնակչություն
2013 թվականի մարդահամարի արդյունքներով շրջանում բնակվում էր 115135 մարդ։ Բնակչության խտությունը կազմում էր 89 մարդ/կմ²։
Պաուլ Շտեֆան
Կենսագրություն
1941 թվականի ապրիլին մեկնել է ԱՄՆ, որտեղ նույն հաջողությամբ աշխատել է որպես երաժշտական քննադատ ու դասախոս։
Երաժշտության բնագավառում աշխատելուց բացի նա զբաղվել է թարգմանությամբ. մասնավորապես նա գերմաներեն է թարգմանել Տակիտոսի «Գերմանիան», Ալֆոնս Դոդե «Տարասկոնցի Տարտարենը» ստեղծագործությունը։
1940 թվականին Պաուլ Շտեֆանն ամուսնացել է երգչուհի Ելլա Բրաուն-Ֆերնվալդի հետ։
Երաժշտության բնագավառում ունեցած ձեռքբերումների համար պարգևատրվել է Չեխիայի կառավարության մեդալով։
Տասնամյակներ անց Վիեննայի համալսարանը հետմահու վերականգնել է Պաուլ Շտեֆանի դոկտորի աստիճանը։
Արտաքին հղումներ
Կատեգորիա:Ավստրիացի երաժշտագետներ Կատեգորիա:Ավստրիացի թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:Ավստրիացի պատմաբաններ Կատեգորիա:Ավստրիացի գրողներ
Ալուսթան
Ալուսթան, Անեցիք, գյուղ Արևմտյան Հայաստանում, Կիլիկիայի Զեյթունի գավառակում։
Ալուսթանում է ծնվել սփյուռքահայ գործիչ Մ. Աղազարյանը ։
Ծանոթագրություններ
Կատեգորիա:Արևմտյան Հայաստանի գյուղեր
Կառլո Մարիա Ջուլինի
Կառլո Մարիա Ջուլինի (Carlo Maria Giulini, ), իտալացի սիմֆոնիկ և օպերային դիրիժոր։
Կենսագրություն
Կառլոն ծնվել է 1914 թվականի մայիսի 9-ին Բարլետա կոմունայի տարածքում, հասարակ ընտանիքում։ Առաջին համաշխարհային պատերազմի ավարտից հետո տեղափոխվում են Բոլցանո։ Բոլցանո քաղաքում արմատացել էր ավստրիական մշակույթը։ Հիմնական լեզուն գերմաներենն էր։ Այդ պատճառով էլ Կառլոն աշխատում էր հիմնականում գերմանական և ավստրիական ստեղծագործությունների վրա։
Մանուկ հասակում Կառլոն ջութակ էր նվագում։ Սովորել է Հռոմի Սանտա Չեչիլիա երաժշտական ակադեմիայում։ Նաև սովորել է ալտ նվագել, Ռեմի Պրինչիպի մոտ։ Երբ նա նվագում էր սիմֆոնիկ նվագախմբում, այդ ժամանակ դիրիժորի պաշտոնում էին` Վիլհելմ Ֆուրտվենգլերը, Բրունո Վալտերը, Օտտո Կլեմպերերը և այլք ։
Կարիերայի սկիզբը
Ջուլինիի հիմնադրած նվագախումբը կատարում էր ինչպես սիմֆոնիկ, այնպես էլ օպերային ստեղծագործություններ։ Այդ թվում էլ «մոռացված» օպերային ստեղծագործություններ, որոնցից են՝ Դոմենիկո Չիմարոզայի «Գորացիներ և Կուրիացիներ»-ը, Յոզեֆ Հայդնի «Լուսնային երկիր»-ը և այլ ստեղծագործություններ։ 1951 թվականին պատանի Ջուլինին հանրության կողմից մեծ ուշադրության է արժանանում։ 1952 թվականին Ջուլինին Արթուրո Տոսկանինիի խորհրդով, որպես դիրիժոր հանդես է գալիս Լա Սկալա թատրոնում՝ «Կյանքը կարճ է» ստեղծագործության ժամանակ։
«Լա Սկալա»-ում
1953 թվականին Արտուրո Տոսկանինիի խորհրդով, զբաղեցնում է Լա Սկալայի գլխավոր դիրիժորի պաշտոնը ։ Այս պաշտոնում աշխատում է 3 տարի։ Այդ 3 տարիների ընթացքում նաև աշխատել է օպերային ռեժիսորի պաշտոնում։ 1955 թվականին, որպես ռեժիսոր իր վրա է վերցնում Տրավիատի ստեղծագործության կառուցողական և բեմադրական աշխատանքները։
1952 թվականին Լա սկալայում աշխատում էին բազմաթիվ դիրիժորներ, սակայն նրանցից ամենավստահվածը և աշխատասերը Ջուլինին էր։ Նրա ղեկավարությամ առաջին ձայնագրությունը կատարվել է 1952 թվականին (Լ. Կերուբինի, «Ռեքվիեմ») ։
Անձնական կյանք
1942 թվականին ամուսնացել է հայտնի արդյունաբերող Մարչելլա Ջիրոլամիի դստեր՝ Մարիա Ջիրոլամիի հետ (ով նրան 3 զավակ է պարգևել) ։ "-Երբ մենք երիտասարդ էինք, մենք այդքան էլ հարուստ չէինք։ Մարչելլան շատ է օգնել մեզ:<br / > -Կառլո Մարիա Ջուլինի" "-Իմ կինը ինձ օգնել է ամեն հարցում։ Այժմ ժամանակն է, որ ես նրան օգնեմ :<br / > -Կառլո Մարիա Ջուլինի"
Արտաքին հղումներ
Կատեգորիա:Իտալացի դիրիժորներ Կատեգորիա:«Գրեմմի» մրցանակի դափնեկիրներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Հայաստանում հայտարարված սգո օրերի ցանկ
Տեղեկությունները տրված են ըստ Առավոտ թերթի հրապարակման.
Մարտին Ավե
Մարտին Ավե (Martine Havet, ), ֆրանսիացի դերասանուհի և երգչուհի։
Կենսագրություն
Ֆիլմում Մարտինի գործընկերներն էին Ժան Գաբենը (Ժան Վալժանի դերում) և Բուրվիլը (Թենարդի դերում)։ Դերասանուհին հաջորդող տարիներին նույնպես նկարահանվել է, հիմնականում երեխաների դերում. դրանցից հայտնի է հատկապես Միշել Բուարոնի «Դպրոցականների ճանապարհը» ֆիլմը ։
1960-ականներին նա թողարկել է տասնյակ երաժշտական մինի-ալբոմներ ։
Հասարակության ուշադրությունը հրավիրեց մի քանի տասնամյակներ հետո, մասնավորապես 1980 թվականին, երբ «Profil» խմբով Հաագայում ներկայացրեց Ֆրանսիան՝ Եվրատեսիլ երգի մրցույթին ու զբաղեցրեց 11-րդ հորիզոնականը ։
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Ֆրանսիացի երգչուհիներ Կատեգորիա:Եվրատեսիլ 1980 երգի մրցույթ Կատեգորիա:Դերասանուհիներ այբբենական կարգով
Պրուայր
Պրուայր (Proyart), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 601 մարդ, բնակչության խտությունը` 60.95 մարդ/կմ²։ Բնակավայրը զբաղեցնում է 9.86 կմ² տարածք։
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 30 կմ արևելք։
Տնտեսություն
2010 թվականին ուներ 407 աշխատունակ (15-64 տարեկան) բնակիչ, որոնցից ակտիվ էին 298-ը, իսկ ոչ ակտիվները` 109։ Ակտիվության ցուցանիշը կազմում է 73,2 %։ 298 աշխատունակ մարդկանցից աշխատել է 269 անձ (150 տղամարդ և 119 կին)։ Գործազուրկ են եղել 29 անձ (12 տղամարդ և 17 կին)։ 109 անաշխատունակներից 37-ը եղել են աշակերտներ կամ ուսանողներ, 26-ը` թոշակառուներ, իսկ 46-ը չեն աշխատել տարբեր պատճառներով ։
Ռոհատինի շրջան
Ստեղծվել է 1939 թվականին։ Վարչական կենտրոնը՝ Ռոհատին ։
Աշխարհագրություն
Շրջանի տարածքի մակերեսը կազմում է 815,41 կմ²։
Բնակչություն
2013 թվականի մարդահամարի արդյունքներով շրջանում բնակվում էր 42789 մարդ։ Բնակչության խտությունը կազմում էր 52,48 մարդ/կմ²։
Արտաքին հղումներ
Կատեգորիա:Իվանո-Ֆրանկովսկի մարզ Կատեգորիա:Ուկրաինայի շրջաններ
Պուշևիլե
Պուշևիլե (Puchevillers), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 510 մարդ, բնակչության խտությունը` 35.81 մարդ/կմ²։ Բնակավայրը զբաղեցնում է 14.24 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 20 կմ հյուսիս-արևելք։
Տնտեսություն
2010 թվականին ուներ 368 աշխատունակ (15-64 տարեկան) բնակիչ, որոնցից ակտիվ էին 280-ը, իսկ ոչ ակտիվները` 88։ Ակտիվության ցուցանիշը կազմում է 76,1 %։ 280 աշխատունակ մարդկանցից աշխատել է 248 անձ (130 տղամարդ և 118 կին)։ Գործազուրկ են եղել 32 անձ (14 տղամարդ և 18 կին)։ 88 անաշխատունակներից 19-ը եղել են աշակերտներ կամ ուսանողներ, 34-ը` թոշակառուներ, իսկ 35-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Թբիլիսիի միջազգային օդանավակայան
Թբիլիսիի միջազգային օդանավակայան (თბილისის საერთაშორისო აეროპორტი), Վրաստանի գլխավոր օդանավակայան, որը գտնվում է Թբիլիսի մայրաքաղաքի մոտ։
2007 թվականի փետրվարին վերակառուցում են օդանավակայանը։ Կառուցվել են նոր միջազգային տերմինալ, ավտոկայանատեղի, բարելավված հարթակ, վազքուղիներ, ինչպես նաև ձեռք է բերել նյութական բեռնաթափման սարքավորում։ Կառուցվել է նաև երկաթուղային գիծ քաղաքի կենտրոնում։ Ուղարկվել են վեց գնացք օրական, յուրաքանչյուր ուղղությամբ ։
Օդանավակայանը կառուցվել է որպես ժամանակակից և ֆունկցիոնալ հաստատություն։ Օդանավակայանը նախագծված է ապահովել լավագույն ծառայություն, որպես ուղևորների և ուղեբեռի հետ, օգտագործվող տարածքը կազմում է՝ 25 000 քառ.մ.։ Ինչպես նաև հնարավորություն ունի հետագա վերանորոգման, առանց դադարեցնելու շահագործումը։ Օդանավակայանում կան նաև կետեր, սնունդներ և խանութներ։
Ընդհանուր արժեքը նախագծի վերակառուցման կազմել է՝ 90.5 միլիոն դոլար։ Տարողունակությունը տերմինալի կառուցման կազմել է՝ 2,8 միլիոն ուղևոր մեկ տարում։
Ուղևորափոխադրումների ծավալն աճել է 8,5%-ով, իսկ թռիչքները ու վայրէջքները 18,7%-ով ։
Արտաքին հղումներ
Կատեգորիա:Վրաստանի օդանավակայաններ Կատեգորիա:Թբիլիսի
Բարձրագույն կուսակցական դպրոցի շենք (Վոլգոգրադ)
Բարձրագույն կուսակցական դպրոցի շենք (Здание Высшей партийной школы), վարչական շենք Վոլգոգրադում, այժմ՝ Վոլգոգրադի պետական բժշկական համալսարանի գլխավոր մասնաշենք։ Տեղակայված է Ընկած մարտիկների հրապարակ 1 հասցեում։ Կառուցվել է 1950-1953 թվականներին Վասիլի Սիմբիրցևի և Եֆիմ Լևիտանի նախագծով, որոնք այս նախագծի համար 1951 թվականին արժանացել են Ստալինյան մրցանակի ։
Ըստ Վոլգոգրադի կենտրոնի նախնական վերակառուցման նախագծի՝ հրապարակի այս կողմում նախատեսվում էր կառուցել Սովետների տունը։ Այն հրապարակի հյուսիսային կողմ տեղափոխվելուց հետո որոշվեց այստեղ կառուցել Բարձրագույն կուսակցական դպրոցի շենքը։ Բացի այդ, շենքում մինչև 1984 թվականը տեղակայված էր տարածաշրջանային գիտական գրադարանը։
Շենքի գլխավոր մուտքի մոտ կան խորաքանդակներ, որոնք պատկերում են Մարքսին, Էնգելսին և Լենինին։ Նախկինում կար նաև Ստալինի խորաքանդակը։ Քառանկյուն որմնասյան գագաթին բաց գրքեր են, որոնցից մեկի վրա գրված է «Լենին», մյուսին` «Ստալին» (անձի պաշտամունքի խեղաթյուրումից հետո գրությունները ներկով ծածկվել են)։
Նույն նախագծով շենք կառուցվել է Խաբարովսկում, որը 1991 թվականից հետո դարձել է Հեռավոր Արևելքի պետական ծառայության ակադեմիա։ Բացի այդ, Բարձրագույն կուսակցական դպրոցի շենքի դիմաց դրա նմանությամբ կառուցվել է բնակելի տուն, որի առաջին հարկերում թատրոնի տարածք կա (Լենինի պողոտա 15)։
Արտաքին հղումներ
Կատեգորիա:Վոլգոգրադի շենքեր և շինություններ
Ռոժնյատովսկի շրջան
Ռոժնյատովսկի շրջան (Рожнятівський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1944 թվականին։ Վարչական կենտրոնը՝ Ռոժնյատով ։
Աշխարհագրություն
Շրջանի տարածքի մակերեսը կազմում է 1302,75 կմ²։
Բնակչություն
2013 թվականի մարդահամարի արդյունքներով շրջանում բնակվում էր 73511 մարդ։ Բնակչության խտությունը կազմում էր 56,43 մարդ/կմ²։
Էնտերոգաստրոն
Էնտեորգաստրոն, հորմոն, արտադրվում է տասներկումատնյա աղիքի լորձաթաղանթի կողմից։ Հորոմնի արտադրմանը նպաստում են ճարպաթթուները, ճարպերը և այլ նյութեր։
Հորմոնն արգելակում է աղաթթվի արտադրությունը ստամոքսի կողմից, ինչպես նաև թուլացնում է ստամոքսի շարժողական ակտիվությունը, սննդի տեղափոխումը։ Այս հորմոնի արտադրությունը խթանվում է սննդի ճարպաթթուներով։
Հանդիսանում է սփռուն ներզատական համակարգի հորմոններից։ Պատկանում է էնտերինային հորմոնների շարքին։
Կատեգորիա:Սփռուն ներզատական համակարգ Կատեգորիա:Ներզատական համակարգ Կատեգորիա:Հորմոններ
Պենշի (Սոմի գավառ)
Պենշի (Punchy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 70 մարդ, բնակչության խտությունը` 23.03 մարդ/կմ²։ Բնակավայրը զբաղեցնում է 3.04 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 39 կմ արևելք։
Տնտեսություն
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 17։ Ակտիվության ցուցանիշը կազմում է 63,8 %։ 30 աշխատունակ մարդկանցից աշխատել է 27 անձ (18 տղամարդ և 9 կին)։ Գործազուրկ են եղել 3 անձ (1 տղամարդ և 2 կին)։ 17 անաշխատունակներից 5-ը եղել են աշակերտներ կամ ուսանողներ, 5-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կալջինկոլ
Կալջին, գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Արգուտ գետի աջ ափից 62 կիլոմետր հեռավորության վրա։ Գետի երկարությունը 16 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Կատուն։ Գետի գետային ենթաավազանը՝ Կատունը և Բիան։ Գետի գետային ավազանն է (Վերին) Օբը մինչև Իրտիշի թափվելը։ Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ժան Բեններ
Ժան Բեններ (կրտսեր) (Jean Benner, ), ֆրանսիացի ժանրային նկարիչ և դիմանկարիչ, ակադեմիստ, Գեղեցիկ արվեստների ազգային միության (Salon de la Société Nationale) անդամ ։
Կենսագրություն
Ժանն ու իր երկվորյակ եղբայր Էմանուիլը ծնվել են 1836 թվականի մարտի 28-ին Ֆրանսիայի հյուսիս-արևելքում՝ Էլզասի Վերին Ռեյն դեպարտամենտի Մյուլուզ քաղաքում, հնատոհմ բեմանկարիչ, կտորեղենի նկարիչ Ժան Բեններ-Ֆրիզի (ավագ, 1796-1849) ընտանիքում, ով ուներ շվեյցարական ծագում ։
Նախնական կրթությունն ստանալով հոր ստուդիայում աշխատելու ընթացքում՝ Ժան Բենները տեղափոխվել է Փարիզ ու ընդունվել Գեղեցիկ արվեստների ազգային բարձրագույն դպրոց, որտեղ սովորել է Իզիդոր Պիլսի, Լեոն Բոնի ու Էռնեստ Հեբերտի ղեկավարությամբ ։
Նկարչի ստեղծագործության վրա նշանակալի ազդեցություն է ունեցել Ժան Ժակ Էնները, ում Բենները համարել է ֆրանսիական գեղանկարչության մեջ էլզասյան դպրոցի հիմնադիրը, որ առանձնացել է սոցիալական ու քաղաքական ուղղվածությամբ Ֆրանս-պրուսական պատերազմում Ֆրանսիայի պարտությունից հետո, որի ընթացքում Ֆրանսիան կորցրել է Էլզասն ու Լոթարինգիայի մեծ մասը։ Ժան Ժակ Էնների մահից հետո Ժան Բենները հրատարակել է իր հիշողությունները նրա մասին ։
Գեղարվեստի ակադեմիայի Փարիզյան սալոնին Ժան Բեններն առաջին անգամ մասնակցել է 1859 թվականին։ «Փոթորկից հետո Կապրիում» նկարի համար, որ ցուցադրվել է Փարիզյան սալոնում 1872 թվականին, Ժան Բեններն արժանացել է ակադեմիայի երկրորդ դասի մեդալով։ 1879 թվականից մասնակցել է Սալոնին մրցույթից դուրս։ Արժանացել է երկու բրոնզե մեդալների 1889 և 1900 թվականներին Փարիզում անցկացված Համաշխարհային ցուցահանդեսներում։
1894 թվականին Ժան Բենները դարձել է Պատվե լեգեոնի շքանշանի ասպետ և ընտրվել Գեղարվեստի ազգային միության անդամ ։
Ժան Բենները մահացել է 1906 թվականի հոկտեմբերի 28-ին ։ Թաղված է Փարիզի Պեր Լաշեզ գերեզմանատանը՝ եղբոր կողքին ։
Ժան Բենների աշխատանքների մեծ մասը գտնվում է Բելֆորում Ժամանակակից արվեստի թանգարանում, ինչպես նաև նրա հայրենի Մյուլուզ քաղաքում՝ Գեղարվեստի թանգարանում։
Գրականություն
Կատեգորիա:Ֆրանսիացի նկարիչներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի դիզայներներ
Դ'Անջելո Ռասել
Դ'Անջելո Ռասսել (D'Angelo Russell, ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։
Կենսագրություն
2014 թվականին մասնակցել է «McDonald's All-American» և «Jordan Brand Classic» բասկետբոլային հանդիպումներում, որտեղ մրցակցում էին ԱՄՆ-ի և Կանադայի լավագույն դպրոցական բասկետբոլիստները։
2013 թվականի հունիսի 7-ը Ռասելը ընտրեց Օհաոյի նահանգային համալսարանի մարզական կրթաթոշակային ծրագիրը ։ Համալսարանային առաջնության 2014-15 դեբյուտային մրցաշրջանում, Ռասելն անցկացրեց 35 հանդիպում, միջինում հավաքելով 19,3 միավոր, կատարելով 5,7 անդրադարձ և 5 փոխանցում։
Ընտրվել է 2015 թվականի NBA դրաֆթի երկրորդ համարի ներքո՝ «Լոս Անջելես Լեյքերսի» կողմից։
Արտաքին հղումներ
Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Բրուքլին Նեթսի բասկետբոլիստներ Կատեգորիա:Լոս Անջելես Լեյքերսի բասկետբոլիստներ Կատեգորիա:Ամերիկացի բասկետբոլիստներ Կատեգորիա:Փետրվարի 23 ծնունդներ Կատեգորիա:1996 ծնունդներ
Բրոդնիցա
Բրոդնիցա (լեհերեն՝ Brodnica), քաղաք Լեհաստանի հյուսիսային մասում, Կույավիա-Պոմերանյան վոևոդությունում։ Նույնանուն շրջանի (գավառի, պովիատի) և համայնքի վարչական կենտրոնն է։ Զբաղեցնում է 23,15 քառակուսի կիլոմետր տարածք։ 2019 թվականի տվյալներով բնակչության թվաքանակը եղել է 28 774, խտությունը՝ 1243 մարդ յուրաքանչյուր քառակուսի կիլոմետրի վրա ։
Բրոդնիցայում գտնվող ''Vorwerk Autotec Polska sp. z o.o գործարանը ավտոպահեստամասեր է արտադրում ԲՄՎ,Մերսեդես-Բենց, Ֆոլկսվագեն, Ռենո, Պորշե, Աուդի'' ավտոմեքենաների համար ։